越调・凭阑人湖上二首
作者：张可久
朝代：元

paragraphs: 远水晴天明落霞，古岸渔村横钓槎。
翠帘沽酒家，画桥吹柳花。
二客同游过虎溪，一径无尘穿翠微。
寸心流水知，小窗明月归。
春夜灯下愁春愁未醒，枕上吟诗吟未成。
杏花残月明，竹根流水声。
春思三首莺羽金衣舒晚风，燕嘴香泥沾乱红。
翠帘花影重，玉人春睡浓。
春柳长亭倾酒樽，秋菊东篱洒泪痕。
思君不见君，倚门空闭门。
帘外轻寒归燕忙，桥下残红流水香。
游人窥粉墙，玉骢嘶绿杨。